El Festival Off Romà es va inaugurar ahir amb l'espectacle de carrer ‘Más allá del Zaguán’
25 de juliol 2019

![](/media/515frzq4/47_c_off-roma_01.jpg)  

El festival Off Romà va iniciar ahir la seua programació, un certamen que se celebra a Sagunt fins al pròxim 7 de setembre que conjumina dansa, teatre, òpera i música. L'espectacle d'obertura va ser _Más allá del Zaguán_ a càrrec de Voluta Circo. En esta edició, l’Off Romà acollirà un total de 22 espectacles gratuïts juntament amb altres activitats. 

  

La companyia Voluta Circo ha sigut l'encarregada d'inaugurar esta temporada de representacions amb una obra de circ apta per a tots els públics als jardins del Centre Cívic (Antic Sanatori) del Port de Sagunt. Este espectacle tractava de tres personatges conviden a passar a la seua casa i traspassar així l'entrada que dividix la vida pública de la privada. Amb esta funció es descobrix la manera de relacionar-se, la incomunicació, les pors i els bucles que perseguixen a una persona al llarg de la seua vida. 

  

Van assistir a l'espectacle Asun Moll, delegada de Cultura i els regidors José Manuel Tarazona i Javier Timón.

  

L’Off Romà s'ha convertit en un dels elements distintius del festival que, com en cada edició, pretén acostar el teatre de carrer i el teatre gestual, el circ i la música a un públic heterogeni que podrà gaudir en el seu entorn habitual, als seus carrers, d'espectacles populars. Este festival s'emmarca dins de Sagunt a Escena que celebra enguany la seua XXXVI edició. El lema sobre el qual es construix el relat de Sagunt a Escena 2019 és _Paraules i sons_.

  

El 27 de juliol a les 20 h tindrà lloc als jardins del Centre Cívic (Antic Sanatori) del Port de Sagunt _Immaginaria_, l'espectacle de carrer de Teatre Nelle Foglie. Esta representació és gratuïta, apta per a tots els públics amb una durada de 35 minuts. La direcció està a càrrec de Niño Retrete amb la interpretació i vestuari de Marta Finazzi. La sinopsi de l'espectacle que ha realitzat la companyia és: “Arrossegant un gran bagul, entre núvols de pols i papers groguencs pel temps, apareix Maldimar. Entre un dibuix animat i un xiquet del carrer, convida l'espectador a entrar en el seu propi univers, un món de fantasia, fet de cordes i nusos, de màgia quotidiana, d'engranatges que no saben el que estan movent”.

  

Les activitats de l’Off Romà tindran lloc en diferents seus de Sagunt i el Port de Sagunt com són el Centre Cívic (Jardins Antic Sanatori), pujada al Castell de Sagunt, plaça Cronista Chabret a Sagunt, Centre Cultural Mario Monreal, Casino Vell, Casa dels Berenguer i el Museu Històric de Sagunt.

![](/media/bxhjsppj/47_c_off-roma_04.jpg)  
![](/media/gd4pzimv/47_c_off-roma_02.jpg)  
![](/media/gnebcoao/47_c_off-roma_03.jpg)  

*   [](http://www.facebook.com/sharer.php?u=https://aytosagunto.es/va/actualitat/el-festival-off-roma-es-va-inaugurar-ahir-amb-l-espectacle-de-carrer-mas-alla-del-zaguan/ "Facebook")
*   [](http://twitter.com/share?url=https://aytosagunto.es/va/actualitat/el-festival-off-roma-es-va-inaugurar-ahir-amb-l-espectacle-de-carrer-mas-alla-del-zaguan/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-festival-off-roma-es-va-inaugurar-ahir-amb-l-espectacle-de-carrer-mas-alla-del-zaguan/ "Linked In")
*   [](mailto:?body=https://aytosagunto.es/va/actualitat/el-festival-off-roma-es-va-inaugurar-ahir-amb-l-espectacle-de-carrer-mas-alla-del-zaguan/)